b'\n_START_ARTICLE_\nMoodle\n_START_SECTION_\nPunerea \xc3\xaen func\xc8\x9biune\n_START_PARAGRAPH_\nUtilizatorii pot instala Moodle pornind de la codul surs\xc4\x83, dar acest lucru necesit\xc4\x83 mai mult\xc4\x83  competen\xc8\x9b\xc4\x83 tehnic\xc4\x83 dec\xc3\xa2t alte metode automate cum ar fi instalarea dintr-un pachet Debian, folosirea unui appliance TurnKey Moodle gata de utilizare, sau folosind instalatorul Bitnami._NEWLINE_Unii furmizori de g\xc4\x83zduire web gratuit\xc4\x83 pentru Moodle permit profesorilor s\xc4\x83 creeze cursuri online bazate pe Moodle f\xc4\x83r\xc4\x83 a avea cuno\xc8\x99tin\xc8\x9be de instalare sau de utilizare a serverelor. Unii furnizorii de g\xc4\x83zduire pl\xc4\x83tit\xc4\x83 pentru Moodle ofer\xc4\x83 servicii cu valoare ad\xc4\x83ugat\xc4\x83 precum personalizarea \xc8\x99i dezvoltarea con\xc8\x9binutului.\n_START_SECTION_\nOriginea\n_START_PARAGRAPH_\nMartin Dougiamas, care are studii superioare \xc3\xaen informatic\xc4\x83 \xc8\x99i educa\xc8\x9bie, a scris prima versiune Moodle. Dougiamas a \xc3\xaenceput s\xc4\x83 examineze \xc3\xaen timpul doctoratului utilizarea aplica\xc8\x9biilor open-source pentru a suporta o epistemologie constructivist\xc4\x83 \xc8\x99i social\xc4\x83 a pred\xc4\x83rii \xc8\x99i a \xc3\xaenv\xc4\x83\xc8\x9b\xc4\x83rii \xc3\xaen cadrul comunit\xc4\x83\xc8\x9bilor online. De\xc8\x99i este dificil de ar\xc4\x83tat exact cum constructivismul social face Moodle-ul diferit de alte platforme e-learning, acesta a fost citat ca un factor important de c\xc4\x83tre utilizatorii Moodle. Al\xc8\x9bi utilizatorii Moodle cum ar fi Open University din Marea Britanie, au ar\xc4\x83tat c\xc4\x83 Sistemele de Gestionare a \xc3\x8env\xc4\x83\xc8\x9b\xc4\x83rii pot fi v\xc4\x83zute ca fiind \xe2\x80\x9drelativ neutre din punct de vedere pedagogic\xe2\x80\x9d.\n_START_SECTION_\nAbord\xc4\x83ri pedagogice\n_START_PARAGRAPH_\nFilosofia declarat\xc4\x83 a sistemului Moodle include un constructivism \xc8\x99i o abordare social constructivist\xc4\x83 \xc3\xaen ceea ce prive\xc8\x99te educa\xc8\x9bia, subliniind c\xc4\x83 cei care \xc3\xaenva\xc8\x9b\xc4\x83 (\xc8\x99i nu doar profesorii) pot contribui la o experien\xc8\x9b\xc4\x83 educa\xc8\x9bional\xc4\x83.\n_START_SECTION_\nOriginea numelui\n_START_PARAGRAPH_\nAcronimul Moodle vine din englezescul Modular Object-Oriented Dynamic Learning Environment ceea ce \xc3\xaenseamn\xc4\x83 \xe2\x80\x9dmediu de \xc3\xaenv\xc4\x83\xc8\x9bare modular, orientat pe obiect \xc8\x99i dinamic\xe2\x80\x9d (\xc3\xaen primii ani \xe2\x80\x9dM\xe2\x80\x9d provenea de la \xe2\x80\x9dMartin\xe2\x80\x9d de la numele Martin Dougiamas). \xc3\x8en afara faptului c\xc4\x83 este un acronim, numele a fost ales \xc8\x99i din cauza defini\xc8\x9biei dat\xc4\x83 de dic\xc8\x9bionar cuv\xc3\xa2ntului Moodle, \xc8\x99i pentru a corespunde unui nume de domeniu disponibil._NEWLINE_\xe2\x80\x9dMoodle\xe2\x80\x9d este o marc\xc4\x83 \xc3\xaenregistrat\xc4\x83 Martin Dougiamas \xc3\xaen multe \xc8\x9b\xc4\x83ri de pe glob. Doar partenerii Moodle pot folosi legal marca pentru a face publicitate oric\xc4\x83ror servicii legate de Moodle, cum ar fi g\xc4\x83zduire, personalizare, formare, etc.\n_START_SECTION_\nDezvoltare\n_START_PARAGRAPH_\nMoodle a continuat s\xc4\x83 evolueze din 1999 (din 2001 cu arhitectura curent\xc4\x83). Versiunea curent\xc4\x83 este 2.0 \xc8\x99i a fost lansat\xc4\x83 \xc3\xaen noiembrie 2010. A fost tradus\xc4\x83 \xc3\xaen 82 de limbi. \xc3\x8en varianta 1.5 au fost f\xc4\x83cute \xc3\xaembun\xc4\x83t\xc4\x83\xc8\x9biri majore \xc3\xaen ceea ce prive\xc8\x99te accesibilitatea \xc8\x99i flexibilitatea afi\xc8\x99\xc4\x83rii. _NEWLINE_F\xc4\x83r\xc4\x83 a trebui s\xc4\x83 cumpere licen\xc8\x9b\xc4\x83, o institu\xc8\x9bie poate ad\xc4\x83uga oric\xc3\xa2te servere Moodle are nevoie. Open University din Marea Britanie lucreaz\xc4\x83 \xc3\xaen prezent la o instalare Moodle pentru cei 200.000 de utilizatori \xc3\xaenscri\xc8\x99i._NEWLINE_Dezvoltarea Moodle continu\xc4\x83 ca un proiect de software liber, gratuit \xc8\x99i open-source,  sprijinit de un grup de programatori \xc8\x99i de o comunitate interna\xc8\x9bional\xc4\x83 de utilizatori, baz\xc3\xa2ndu-se pe contribu\xc8\x9biile postate online pe site-ul comunitar Moodle, care \xc3\xaencurajeaz\xc4\x83 dezbaterea \xc8\x99i invit\xc4\x83 la critic\xc4\x83._NEWLINE_Utilizatori pot distribui \xc8\x99i modifica soft-ul, sub termenii Licen\xc8\x9bei Publice Generale GNU (GNU General Public Licence), versiunea 2 sau orice alt\xc4\x83 versiune mai nou\xc4\x83.\n_START_SECTION_\nCertificare\n_START_PARAGRAPH_\nDin 2006 exist\xc4\x83 o certificare oficial\xc4\x83 disponibil\xc4\x83 pentru profesori pentru a folosi Moodle. Numit ini\xc8\x9bial  Certificatul Profesorului Moodle (\xc3\xaen englez\xc4\x83 Moodle Teacher Certificate \xe2\x80\x93 MTC) a fost redenumit \xc3\xaen 2008 ca Certificatul pentru Creatorul de Curs Moodle (\xc3\xaen englez\xc4\x83 Moodle Course Creator Certificate- MCCC)_NEWLINE_MCCC este disponibil doar pentru partenerii Moodle, prin Centrul de Certificare de Servicii (\xc3\xaen englez\xc4\x83 Central Certification Service). MCCC pentru versiunea Moodle 2.0 o s\xc4\x83 fie disponibil \xc3\xaencep\xc3\xa2nd cu prima parte a anului 2011. _NEWLINE_\xc3\x8en prezent sunt \xc3\xaen desf\xc4\x83\xc8\x99urare discu\xc8\x9bii referitoare la Certificatul Oficial de Administratori Moodle (\xc3\xaen englez\xc4\x83 Moodle Administrators Certificate).'